jo et jacobˀ sˀ
Alsoe als op heden dach van rechte voir meyeˀ ende
scepenˀ van loevenˀ hadden willem de wynne als pˀcurˀ
henrix wijnrix welc henric nae der stat recht van
loeven beleit es tot allen den goeden arnts lobbe
sone wijlen arnts enˀ met hem willem lobbe in deen
zijde enˀ jan de weert ende jacop vanden hornicke
in dandeˀ om seker ongebruyc dat de vorsˀ pˀcureur
des vorsˀ geleidden meynde dat hem biden voirscrˀ jaˀne
enˀ jacoppe wordden gedaen aen zekeˀ goede die de selve
geleidde hielt dat den voirsˀ arnde toebehoirden alsoe dat hij
sijn wettige scult dair aen niet en mocht vˀhalen Soe
hebben de voirsˀ jan de weert enˀ jacop vandˀ hornicke
doen seggen hoe dat sij bijden meyeˀ van campenhoudˀ
oft zijnen dienen uut vˀvolghe des voirsˀ geleiddeˀ oft
sijnre ii hachteˀ hadden geweest sekeˀ daigen dwelc
tonrechte was gesciet alsoe sij i meynden enˀ seide dat hin
de vorsˀ vroentcoste afgedaen soude wordden eer de vorsˀ
wedˀpˀtie soude moigˀ voirtvaren enˀ zij pˀnteerdeˀ dˀevindeˀ
hier te rechte te comenˀ enˀ hueˀ goede te vˀantweerdenˀ
Soe was hier op gewijst bijden heˀn scepenˀ van lovenˀ
ter manissˀ smeyers op dat de vorsˀ jan enˀ jacop hier
te rechte wouden comen vandˀ vorsˀ saken enˀ hueˀ goede
vˀantweerdeˀ enˀ dˀ af cuucie doen dat zij dˀ op der vroentˀ
enˀ hachteˀ dair ontslagen souden wesen enˀ dat hen die
soude worddeˀ afgedaen enˀ daeˀntinde recht den welken
achtˀvolgen zij de selve caucie hebben gedaen de vorsˀ jan
de weert met lodewijken mercx enˀ de vorsˀ jacop met
henrˀ van pulle enˀ elc heeft gelooft sijnen borge tontheffenˀ
pˀntibˀ oˀibus scebinis in scaˀpno demptˀ indˀ absˀ septˀ xxviii
leon